
Menighedsrådsmøde den 7. oktober kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Karen Voigt Steffensen, Lydia Skov Andersen, Michael Fornitz, Lotte Malene Vibild Schønau og Tina Pedersen.
Referent: Sahra Lindeberg


	1. Godkendelse af dagsorden.

	

	
	Dagsordenen blev godkendt.

	2 Godkendelse af referat af menighedsrådsmøde den 27. august 2026.  
	

	
	Referatet fra den 27. august blev godkendt.

	3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og kirkegård.

	

	
	Kontaktperson: Der vil blive afholdt MUS-samtaler i den kommende tid.

	
	Kirkeværge: Årets kirkesyn gik fint. Lydia, Bolette og Ulrik deltog og der var ikke det store at bemærke. Næste år skal der afholdes provstesyn.
Lydia orienterede om installationen af ny eltavle, som har vist sig at være et større projekt end først antaget. Der er behov for en arkitekt til at vurdere arbejdet og Nationalmuseet skal også ind over, da Garnisonskirken er en fredet bygning.

	
	Kirkegården: Det går udmærket. Bestyrelsen deltager i personalemødet på mandag, hvor der skal vælges personalerepræsentant.

	
	Aktivitetsudvalget: Alle tirsdagsmøder indtil sommer er planlagt. Kirkehøjskolens emne bliver ”Tro, håb og kærlighed”. Blot foredragsholderne mangler at blive kontaktet.

	
	Menighedsplejen hviler i sig selv.

	4. Revisionserklæring og protokollat.

	

	
	Marianne sætter menighedsrådet ind i årsregnskabet for 2025 samt forklarer punkterne i revisionsprotokollatet.
Menighedsrådet godkendte ”Garnisons Sogns Menighedsråd, CVR-nr 21289310, Regnskab 2025, Afleveret d. 19-03- 2026: 10:17”
Ligeledes underskrev menighedsrådet ”Garnisons Sogns Menighedsråd, Holmens-Østerbro Provsti, Revisionsprotokollat om årsregnskab for 2025”.

	5. Honorarsatser for 2027.

	

	
	Honorarsatserne fastholdes.

	6. Beslutning om lydanlæg 
og møbler til 
menighedssalen.

	

	
	Jens Christian gennemgik det omsendte tilbud fra Scantone om opgradering af lydanlæg og AV-udstyr. Der er tale om diskrete højtalere og betjeningspanel på væggen, som kan styres fra en IPad. 
Der er forslag til nye borde i salen, men menighedsrådet vil overveje hvilke indtil næste møde. 
Menighedsrådet besluttede at prioritere indkøb af borde og stole til menighedssalen samt lydanlægget fra Scantone. Gulvvaskemaskine skal indkøbes straks, da det nye gulv i salen ikke kan holdes uden. 

	7. Børnehaven nu og i fremtiden: Orientering og diskussion.
 
	

	
	Menighedsrådet drøftede den nuværende situationen og fremtiden for børnehaven. 

	8. Årets menighedsmøde: planlægning og dato.

	

	
	Årets Menighedsmøde ligger den 8. november. Det bliver i kirken, da salen endnu ikke er klar. Der vil blive serveret sandwich og bobler til formandens årsberetning.

	9.	Eventuelt.
	

	10. Lukket punkt.
	



